biswa921/hiwiki-latest-pages-articles-raw huggingface dataset:
कौमार्य परीक्षण

right|thumb|200px|योनिच्छद की विभिन्न स्थितियाँ
कौमार्य परीक्षण यह निर्धारित करने की प्रक्रिया है कि क्या कोई महिला कुंवारी है या नहीं, यानी कि क्या उसने कभी भी संभोग किया है या नहीं? इस परीक्षण में महिला की योनिद्वार की झिल्ली (अर्थात् योनिच्छद) का परीक्षण इस धारणा पर किया जाता है कि उसकी योनिद्वार की झिल्ली केवल संभोग के परिणामस्वरूप ही फट सकती है। इस परीक्षण को सामान्यतः दो उँगली परीक्षण () के नाम से भी जाना जाता है। जे॰एन॰यू॰ के सेंटर फॉर लॉ ऐंड गवर्नेंस में प्राध्यापक प्रतीक्षा बख्शी के अनुसार फ्रांसीसी मेडिकल विधिवेत्ता एल॰ थोइनॉट ने 1898 के आसपास नकली और असली कुंआरी लड़कियों में फर्क करने वाली जाँच के लिए इस तरह का टेस्ट ईजाद किया था। नकली कुंआरी उस महिला को कहा जाता था, जिसकी हाइमन लचीलेपन के कारण सेक्स के बाद भी नहीं टूटती है। भारत में मेडिकल विधिशास्त्र की लगभग हर पुस्तक में टी॰एफ॰टी॰ को बढ़ावा दिया गया है, जिनमें जयसिंह पी॰ मोदी की लिखी किताब ए टेक्स्ट बुक ऑफ मेडिकल ज्यूरिसप्रूडेंस ऐंड टॉक्सीकोलॉजी भी शामिल है।

लड़कियों के लिए इसके विपरीत प्रभाव और इस जाँच में प्रमाणिकता एवं सटीकता का अभाव होने के कारण कौमार्य परीक्षण एक बहुत ही विवादास्पद जाँच है।University of California at Santa Barbara's SexInfo – The Hymen . Retrieved 4 मार्च 2009. एमनेस्टी इंटरनेशनल द्वारा यह अपमानजनक और मानव अधिकारों का उल्लंघन माना गया है। और कई देशों में यह अवैध घोषित है।

देश में प्रचलित दो उँगली परीक्षण (टी॰एफ॰टी॰) से बलात्कार पीड़ित महिला की वजाइना के लचीलेपन की जाँच की जाती है। अंदर प्रवेश की गई उँगलियों की संख्या से डॉक्टर अपनी राय देता है कि ‘महिला सक्रिय सेक्स लाइफ’ में है या नहीं। भारत में ऐसा कोई कानून नहीं है, जो डॉक्टरों को ऐसा करने के लिए कहता है। 2002 में संशोधित साक्ष्य कानून बलात्कार के मामले में सेक्स के पिछले अनुभवों के उल्लेख को निषिद्ध करता है। सुप्रीम कोर्ट ने 2003 में टी॰एफ॰टी॰ को ‘दुराग्रही’ कहा था। ज्यादातर देशों ने इसे पुरातन, अवैज्ञानिक, निजता और गरिमा पर हमला बताकर खत्म कर दिया है।

जस्टिस जे॰एस॰ वर्मा समिति ने भी इसकी तीखी आलोचना की है। समिति ने महिलाओं की सुरक्षा को लेकर आपराधिक कानूनों पर 23 जनवरी 2013 को अपनी रिपोर्ट सौंपी थी। रिपोर्ट के मुताबिक, “सेक्स अपराध कानून का विषय है, न मेडिकल डायग्नोसिस का।” रिपोर्ट में कहा गया है कि महिला की वजाइना के लचीलेपन का बलात्कार से कोई लेना-देना नहीं है। इसमें टू फिंगर टेस्ट न करने की सलाह दी गई है। रिपोर्ट में डॉक्टरों के यह पता लगाने पर भी रोक लगाने की बात कही गई है जिसमें पीड़िता के ‘यौन संबंधों में सक्रिय होने’ या न होने के बारे में जानकारी दी जाती है।

 सन्दर्भ 

 इन्हें भी देखें 
 कौमार्य 
 योनिच्छद पुनर्निर्माण शल्य चिकित्सा (ह्य्मेनोप्लास्टी)

श्रेणी:शारीरिक परीक्षण
श्रेणी:कामुकता और समाज
बेलिंघम दंगे

thumb|230px|आधुनिक काल में बेलिंघम का एक दृश्य
बेलिंघम दंगे (Bellingham riots) संयुक्त राज्य अमेरिका के वॉशिन्गटन​ राज्य में बेलिंघम शहर के पास ४ सितम्बर १९०७ को हुए दंगों का नाम है। इसमें ४००-५०० श्वेतवर्णी आदिमयों की भीड़ ने भारतीय-मूल के घरों पर हमला बोल दिया। हमलावरों का ध्येय भारतीयों को स्थानीय लकड़ी मिलों में काम करने से रोकने का था। यह भारतीय अधिकतर सिख थे, हालांकि अमेरिकी अख़बारों में उन्हें 'हिन्दू' कहा गया था। उनपर हमला करने वालों में से बहुत से 'एशिऐटिक ऍक्सक्लूझ़न लीग​' के सदस्य थे, जिनका मक़सद एशियाई लोगों को अमेरिका में न बसने देना था।1907 Bellingham Riots , Seattle Civil Rights and Labor History Project

भीड़ ने भारतीयों को घरों से निकालकर सड़कों पर फेंका, उन्हें पीटा और उनकी मूल्यवान संपत्तियाँ छीन ली। पुलिस ने पीड़ितों की सहायता करने की बजाए भारतीयों को घेरकर ज़बरदस्ती नगरपालिका गृह में यह कहकर बंद कर दिया कि यह उनकी अपनी सुरक्षा के लिए है। ६ भारतीयों का अस्पताल में उपचार हुआ और ४१० को बेलिंघम जेल में बंद कर दिया गया। दलील फिर यही थी कि यह उनकी अपनी सुरक्षा के लिए है। हमला करने वालों में से किसी को भी नहीं पकड़ा गया।

दंगे-पीड़ितों में से कुछ बेलिंघम छोड़कर वॉशिन्गटन​ राज्य के ही ऍवरेट​ (Everett) इलाक़े चले गए, लेकिन दो महीने बाद वहाँ भी उनके विरुद्ध हमले हुए। कैलिफ़ोर्निया राज्य में और कनाडा के वैनकूवर क्षेत्र में भी उस काल में ऐसे दंगे हुए।

 सन्दर्भ 

श्रेणी:भारतीय अमेरिकी
श्रेणी:संयुक्त राज्य अमेरिका का इतिहास
योनिच्छद

300px|right|thumb|भग एवं उसमें स्थित योनिच्छद  इसमें नामित अन्य अंग हैं - योनिशिश्निका (Clitoris) ; प्रघाण (Vestibule) ; वाह्य मूत्रमार्ग छिद्र (external urethral orifice) ; योनिछिद्र (vaginal orifice) 
योनिच्छद (hymen) उस झिल्ली को कहते हैं जो योनिद्वार के बाहरी प्रवेशद्वार को अम्शतः या अधिकांशतः ढके रहती है। यह भग (vulva) का भाग है और इसकी संरचना योनि जैसी ही होती है।

 इन्हें भी देखें 
 कौमार्य परीक्षण

 बाहरी कड़ियाँ 
 Hymen gallery—Illustrations of hymen types
 Magical Cups and Bloody Brides—the historical context of virginity
 20 Questions About Virginity—Interview with Hanne Blank, author of Virgin: The Untouched History. Discusses relationship between hymen and concept of virginity.
 MedPix Teaching Case Radiology (US - ultrasound) of Hydrocolpos
 Hymen - Location, Pictures, Surgery, Repair and Broken Hymen Complete information on Hymen.
 Evaluating the Child for Sexual Abuse at the American Family Physician
 My Corona: The Anatomy Formerly Known as the Hymen & the Myths That Surround It Scarleteen, Sex education for the real world
  The Hymen Myth

श्रेणी:स्तनपायी मादाओं का प्रजनन तंत्र
शिवशक्ति सचदेव

शिवशक्ति सचदेव (जन्म 21 मार्च 1993) एक भारतीय टेलिविजन अभिनेत्री हैं। उन्हें स्टार प्लस के धारावाहिक "सबकी लाडली बेबो" में बेबो नारंग की भूमिका निभाने के लिए जाना जाता है।

 सन्दर्भ 

 बाहरी कड़ियाँ 
 

श्रेणी:अभिनेत्री
श्रेणी:1993 में जन्मे लोग
श्रेणी:जीवित लोग
राजमहल

right|thumb|300px|कम्बोडिया का शाही महल
महल या प्रासाद, भव्य गृह को कहते हैं। किन्तु विशेष रूप से राजा या राज्य के सर्वोच्च सत्ताधीश के गृह को महल कहा जाता है। बहुत से ऐतिहासिक महलों का उपयोग आजकल संसद, संग्रहालय, होटल या कार्यालय के रूप में किया जा रहा है। 

भारत की प्राचीन वास्तुविद्या के अनुसार 'प्रासाद' लंबा, चौड़ा, ऊँचा और कई भूमियों का पक्का या पत्थर का घर को कहते हैं जिसमें अनेक शृंग, शृंखला, अंडकादि हों तथा अनेक द्वारों और गवाक्षों से युक्त त्रिकोश, चतुष्कोण, आयत, वृत्त शालाएँ हों। 

पुराणों में केवल राजाओं और देवताओं के गृह को प्रासाद कहा है। आकृति के भेद से पुराणों में प्रासाद के पाँच भेद किए गए हैं— चतुरस्र, चतुरायत, वृत्त, पृत्ताय और अष्टास्र। इनका नाम क्रम से वैराज, पुष्पक, कैलास, मालक और त्रिविष्टप है। भूमि, अण्डक, शिखर आदि की न्यूनाधिकता के कारण इन पाँचों के नौ-नौ भेद माने गए हैं। जैसे- 
 वेराज : मेरु, मन्दर, विमान, भद्रक, सर्वतोभद्र, रुचक, नन्दन, नन्दिवर्धन, श्रीवत्स; 
 पुष्पक : वलभी, गृहराज, शालागृह, मन्दिर, विमान, ब्रह्ममन्दिर, भवन, उत्तम्भ, शिविकावेश्म; 
 कैलास : वलय, दुन्दुभि, पद्म, महापद्म, भद्रक सर्वतोभद्र, रुचक, नन्दन, गुवाक्ष या गुवावृत्त; 
 मालव : गज, वृषभ, हंस, गरुड़, सिंह, भूमुख, भूवर, श्रीजय, पृथिवीधर;
 त्रिविष्टप : वज्र, चक्र, मुष्टिक या वभ्रु, वक्र, स्वस्तिक, खड्ग, गदा, श्रीवृक्ष, विजय। 

 इन्हें भी देखें 
 राजमहलों की सूची
 किला
द्वादशी शिया

thumb|200px|ईरान के अधिकतर लोग बारहवे शिया हैं - तबरीज़ की एक मस्जिद में
द्वादशी शिया या बारहवे शिया या इमामी शिया (अरबी: , अथ़ना अशरियाह​; फ़ारसी: , शिया दवाज़देह एमामी; अंग्रेज़ी: Twelver Shia) शिया इस्लाम की सबसे बड़ी शाखा है। यह मानते हैं कि इनके पहले बारह इमाम (धार्मिक नेता) दिव्य रूप से चुने हुए थे। इनकी मान्यता है कि बारहवे (यानि अंतिम) इमाम जो ८७३-८७४ ईसवी में ग़ायब हो गए थे, भविष्य में लौट कर आएँगे। इन आने वाले बारहवे इमाम को 'महदी' कहा जाता है। पूरे शिया समुदाय में से लगभग ८५% बारहवे शिया ही होते हैं।Middle East, western Asia, and northern Africa , Ali Aldosari, pp. 534, Marshall Cavendish, ISBN 978-0-7614-7571-2, ... Most Iranian Shiites - about 89 percent - belong to the community known as Twelver Shia. who believe in 12 successive leaders (or imamsl after the Prophet Muhammad ...Encyclopedia of the Peoples of Africa and the Middle East , Facts On File, Incorporated, pp. 50, Infobase Publishing, 2009, ISBN 978-1-4381-2676-0, ... The Twelver Shia believed that Musa, the younger son of the sixth imam, Jafar al-Sadiq, was the rightful descendant of his father, and now await the return of the 12th Husaynid imam, who disappeared in 873–874 ...

बारहवे शियाओं की मान्यताएँ  इस्माइली शिया जैसे अन्य सम्बंधित समुदायों से मिलती हैं हालांकि उनमें आपस में इमामों की संख्या को लेकर और एक इमाम से अगले इमाम की उत्तराधिकारिता को लेकर असहमति है। यह इमाम की भूमिका और परिभाषा को लेकर भी आपस में असहमत हैं।

वाराह इमाम
इस सिलसिले को मानने वालों को बारह इमामी या इस्नाअशरी शिया कहा जाता है।

 इमाम हज़रत अली (अलैहसलाम)
 इमाम हजरत हसन (अलै ०)
 इमाम हुसैन (अलै०)         
 इमाम हजरत जैनुल आबेदीन (अलै०)                          
 मोहम्मद बाकिर( अलै०)
 इमाम जाफर सादिक (अलै०)
 इमाम मूसा काज़िम (अलै०) 
 इमाम अली रज़ा (अलै०)
 इमाम महोम्मद तक़ी (अलै०)
 इमाम अली नक़ी (अलै०)
 इमाम हसन अस्करी (अलै०)
 इमामे ज़माना (अलै०)

 इन्हें भी देखें 
 शिया

 सन्दर्भ 

श्रेणी:शिया इस्लाम
दीनार

right|thumb|300px|वे देश जहाँ दिनार नाम से मुद्रा का प्रचलन है/था। गहरे हरे रंग से प्रदर्शित देशों में दिनार वर्तमान समय में भी प्रचलित है। हल्के हरे रंग वाले भागों में दिनार भूतकाल में प्रचलित था।
दीनार : (अरबी دينار) (dīnār) वर्तमान समय में दीनार या दिनार विश्व के अनेक देशों की मुद्राओं का नाम है। 

मुसमालनों के आने के बहुत पहले से भारतवर्ष में दीनार चलता था। दीनार नामक सिक्के का प्रचार किसी समय एशिया और यूरोप के बहुत से भागों में था। यह कहीं सोने का, कहीं चाँदी का होता था। हिंदुस्तान की तरह अरब और फारस में भी प्राचीन काल में दीनार नाम का सिक्का प्रचलित था। अरबी फालकी के कोशकारों ने दीनार शब्द को अरबी लिखा है, पर फारस में दीनार का प्रचार बहुत प्राचीन काल में था। इसके अतिरिक्त रोमन (रोमक) लोगों में भी यह सिक्का दिनारियस के नाम से प्रचलित था। धात्वर्थ पर ध्यान देने से भी दीनार शब्द आर्यभाषा ही का प्रतीत होता है। अब प्रश्न यह होता है कि यह सिक्का भारत से फारस, अरब होते हुए रोम में गया अथवा रोम से इधर आया। यदि हरिवंश आदि संस्कृत ग्रंथों की अधिक प्राचीनता स्वीकार की जाय तो दीनार को भारत का मानना पडे़गा।

 भारतीय सन्दर्भ में 'दिनार' 
'हरिवंश' और 'महावीरचरित्' में दीनार का स्पष्ट उल्लेख है। साँची में बौद्ध स्तूप का जो बड़ा खंडहर है उसके पूर्वद्वार पर सम्राट् चंद्रगुप्त का एक लेख है। उस लेख में 'दीनार' शब्द आया है। अमरकोश में भी दीनार शब्द मौजूद है और निष्क के बरबर अर्थात् दो तोले का माना गया है। रघुनंदन के मत से दीनार ३२ रत्ती सोने का होता था। अकबर के समय में जो दीनार नाम का सोने का सिक्का जारी था उसका मान एक मिसकाल अर्थात् आधे तोले के अंदाज था।                                      

भारत में दीनार एक गांव भी हैं जो राजस्थान राज्य के अलवर जिले के लक्ष्मणगढ उपखण्ड में स्थित हैं।  इस गाँव की जनसंख्या २०११ की जनगणना के अनुसार २४८७ थी।
इस गाँव में अलवर से बडौदामेव होते हुए पहुँचा जा सकता हैं।  
दीनार एक ग्राम पंचायत है जिसमें दीनार, ढण्ड, रेस्ती, खेडला व छांगलकी गाँव  आते हैं। 

सन्दर्भ

श्रेणी:दीनार
श्रेणी:विश्व की मुद्रा
श्रेणी:गुप्तकालीन स्वर्ण सिक्के
पह्लव

अंगूठाकार|इरानी
पह्लव एक प्राचीन जाति। प्रायः प्राचीन पारसी या ईरानी। मनुस्मृति, रामायण, महाभारत आदि प्राचीन पुस्तकों में जहाँ-जहाँ खस, यवन, शक, कांबोज, वाह्लीक, पारद आदि भारत के पश्चिम में बसनेवाली जातियों का उल्लेख है वहाँ-वहाँ पह्लवों का भी नाम आया है।

उपर्युक्त तथा अन्य संस्कृत ग्रंथों में पह्लव शब्द सामान्य रीति से पारस निवासियों या ईरानियों के लिये व्यवहृत हुआ है मुसलमान ऐतिहासिकों ने भी इसको प्राचीन पारसीकों का नाम माना है। प्राचीन काल में फारस के सरदारों का 'पहृ- लवान' कहलाना भी इस बात का समर्थक है कि पह्लव पारसीकों का ही नाम है। शाशनीय सम्राटों के समय में पारस की प्रधान भाषा और लिपि का नाम पह्लवी पड़ चुका था। तथापि कुछ युरोपीय इतिहासविद् 'पह्लव' सारे पारस निवासियों की नहीं केवल पार्थिया निवासियों पारदों— की अपभ्रश संज्ञा मानते हैं।

पारस के कुछ पहाड़ी स्थानो में प्राप्त शिलालेखों में 'पार्थव' नाम की एक जाति का उल्लेख है। डॉ॰ हाग आदि का कहना है कि यह 'पार्थव' पार्थियंस (पारदों) का ही नाम हो सकता है और 'पह्लव' इसी पार्थव का वैसा ही फालकी अपभ्रंश है जैसा अवेस्ता के मिध्र (वै० मित्र) का मिहिर। अपने मत की पुष्टि में ये लोग दो प्रमाण और भी देते हैं। एक यह कि अरमनी भाषा के ग्रंथों में लिखा है कि अरसक (पारद) राजाओं की राज-उपाधि 'पह्लव' थी। दूसरा यह कि पार्थियावासियों को अपनी शूर वीरता और युद्धप्रियता का बडा़ घमंड था और फारसी के 'पहलवान' और अरमनी के 'पहलवीय' शब्दों का अर्थ भी शूरवीर और युद्धप्रिय है। रही यह बात कि पारसवालों ने अपने आपके लिये यह संज्ञा क्यों स्वीकार की और आसपास वालों ने उनका इसी नाम से क्यों उल्लेख किया। इसका उत्तर उपर्युक्त ऐतिहासिक यह देते हैं कि पार्थियावालों ने पाँच सौ वर्ष तक पारस में राज्य किया और रोमनों आदि से युद्ध करके उन्हें हराया। ऐसी दशा में 'पह्लव' शब्द का पारस से इतना घनिष्ठ संबंध हो जाना कोई आश्चर्य की बात नहीं है।

संस्कृत पुस्तकों में सभी स्थलों पर 'पारद' औक 'पह्लव' को अलग अलग दो जातियाँ मानकर उनका उल्लेख किया गया है। हरिवंश पुराण में महाराज सगर के द्वारा दोनों की वेशभूषा अलग अलग निश्चित किए जाने का वर्णन है। पह्लव उनकी आज्ञा से 'श्मश्रुधारी' हुए और पारद 'मुक्तकेश' रहने लगे। मनुस्मृति के अनुसार 'पह्लव' भी पारद, शक आदि के समान आदिम क्षत्रिय थे और ब्राह्मणों के अदर्शन के कारण उन्हीं की तरह संस्कारभ्रष्ट हो शूद्र हो गए। हरिवंश पुराण के अनुसार महाराज सगर न इन्हें बलात् क्षत्रियधर्म से पतित कर म्लेच्छ बनाया। इसकी कथा यों है कि हैहयवंशी क्षत्रियों ने सगर के पिता बाहु का राज्य छीन लिया था। पारद, पह्लव, यवन, कांबोज आदि क्षत्रियों ने हैहयवंशियों की इस काम में सहायता की थी। सगर ने समर्थ होने परह हैहयवंशियों को हराकर पिता का राज्य वापस लिया। उनके सहायक होने के कारण 'पह्लव' आदि भी उनके कोपभाजन हुए। ये लोग राजा सगर के भय से भागकर उनके गुरु वशिष्ठ की शरण गए। वशिष्ठ ने इन्हें अभयदान दिया। गुरु का वचन रखने के लिये सगर ने इनके प्राण तो छोड़ दिए पर धर्म ले लिया, इन्हें छात्र धर्म से बहिष्कृत करके म्लेच्छत्व को प्राप्त करा दिया। वाल्मीकीय रामायण के अनुसार 'पह्लवों' की उत्पत्ति वशिष्ठ की गौ शबला के हुंभारव (रँभाने) से हुई है। विश्वामित्र के द्वारा हारे जाने पर उसने वशिष्ठ की आज्ञा से लड़ने के लिये जिन अनेक क्षत्रिय जातियों को अपने शब्द से उत्पन्न किया 'पह्लव' उनमें पहले थे।

 इन्हें भी देखें 
 पहलवी वंश

श्रेणी:प्राचीन भारत का इतिहास
श्रेणी:प्राचीन जातियाँ
वैजयन्ती

right|thumb|300px|वैजयन्ती माला धारण किए हुए भगवान विष्णु
बैजन्ती (संस्कृत : वैजयन्ती) एक पुष्प का नाम है जिससे वैजयन्ती-माला बनती है। यह माला श्रीकृष्ण और विष्णु को सुशोभित करती है। 'वैजयन्ती माला' का शाब्दिक अर्थ है- 'विजय दिलाती हुई माला' या 'विजय दिलाने वाली माला' । 

वैजयन्ती माला की शास्त्रों में बड़ी महिमा है। ये श्री कृष्ण भक्ति प्रदान करने वाली मानी गयी है। इस माला से श्री कृष्ण मन्त्रो का जप किया जाता है। इसे गले में धारण करना शुभ माना गया है। यह माला भगवान श्रीकृष्ण की प्रिय 6 वस्तुओं में से है - गाय, बांसुरी, मोर पंख, माखन, मिश्री और वैजयन्तीमाला । कहा जाता है कि जो भी मनुष्य इसे धारण करता है उसे जीवन में शांति एवं सुख की प्राप्ति होती है।

वैजयन्ती एक पौधे का नाम भी है। इसके पत्ते हाथ भर तक के लम्बे और चार पाँच अंगुल चौड़े होते हैं। इसमें टहनियां नहीं होतीं।  यह हल्दी और कचूर की जाति का पौधा है। इसके सिर पर लाल या पीले फूल लगते हैं। फूल लम्बे और कई दलों के होते हैं और गुच्छों में लगते हैं। इसके काले दाने कड़े होते हैं जिनमें लोग छेदकर माला बनाकर पहनते हैं। 

एक दूसरा मत यह है कि वैजयन्ती के पत्ते हाथ हाथ भर तक के लम्बे और एक इंच चौडे़ होते हैं। इसमें टहनियाँ नहीं होतीं, केले की तरह कांड सीधा ऊपर की ओर जाता है।  इसमे कोई फूल नहीं आता, एक बीज फली के साथ निकलता है। बीज में ही जुड़ा हुआ पराग होता है। कुछ लोग बैजन्ती को कैना लिली भी समझते हैं, किन्तु दोनो पौधे अलग हैं।

बैजन्ती के पौधे की सबसे बड़ी खासियत ये है कि इसके बीज में माला बनाने के लिए कोई छेद नहीं करना पड़ता। यह माला भगवान विषणु जी की सर्वाधिक प्रिय मानी जाती है।

सन्दर्भ

इन्हें भी देखें
 वैजयन्ती कोष
 वैजयन्ती माला

श्रेणी:पादप
श्रेणी:पुष्प
श्रेणी:धर्म में वनस्पति
श्रेणी:हिन्दू पूजा
तापानुशीतन

right|thumb|300px|जर्मनी के बोचम क्लब में उत्पादन के दौरान रक्त-तप्त व्हील टायर
right|thumb|300px|एक सामान्य तापानुशीतन चार्ट
तापानुशीतन या 'अनीलन' या एनिंलिंग (Annealing) धातुकर्म और पदार्थ विज्ञान में एक प्रकार का ऊष्मा उपचार है। इसका उपयोग किसी वस्तु या पदार्थ में आवश्यक गुण (जैसे कठोरता, नम्रता आदि) लाने के लिए किया जाता है। इस प्रक्रिया में एक क्रान्तिक ताप से अधिक ताप तक वस्तु को गरम किया जाता है तत्पश्चात कुछ समय तक एक नियत ताप पर बनाए रखते हैं और अन्ततः नियंत्रित रूप में उसे ठण्डा कर दिया जाता है। तापानुशीतन का उपयोग तन्यता बढ़ाने, पदार्थ को मुलायम बनाने, पदार्थ में किसी कारण उत्पन्न प्रतिबलों को समाप्त करने, पदार्थ की संरचना को बदलने आदि के लिए किया जाता है।

तापानुशीतन का उपयोग निम्नलिखित में से किसी एक या अधिक लक्ष्यों की पूर्ति के लिए किया जाता है-
 रासायनिक साम्य : सूक्ष्म क्रिस्टलीय संरचनात्मक त्रुटियों को समाप्त करने के लिए 
 संरचनात्मक साम्य : मेटास्टेबल फेजेज को बदलने के लिए
 यांत्रिक साम्य : वस्तु के आन्तरिक प्रतिबलों (stresses) को समाप्त करने हेतु

तापानुशीलन का उपयोग मुख्यतः इस्पात और ताँबे पर किया जाता है।

 बाहरी कड़ियाँ 
 Annealing with induction: Ameritherm offers annealing overview and Application Notes
 Annealing:efunda - engineering fundamentals
 Full Annealing:Material Science
 Annealing: Aluminum and Aircraft Metal Alloys

श्रेणी:धातुओं का ऊष्मा उपचार
योनिच्छद पुनर्निर्माण शल्य चिकित्सा (ह्य्मेनोप्लास्टी)

ह्य्मेनोप्लास्टी या योनिच्छद पुनर्निर्माण सर्जरी, एक ऐसी शल्य चिकित्सा प्रकिया है जिसमें योनिद्वार की झिल्ली की शल्य चिकित्सा द्वारा फिर से बहाली की जाती है।
पुरुषों की रूढिवादी सोच के चलते फिर से कौमार्य को जरूरत मानने वाली लड़कियां हाइम्नोप्लास्टी करा रही हैं। कॉस्मेटिक (सौंदर्य प्रसाधन) सर्जन (शल्य - चिकित्सक) ऐसी सर्जरी (शल्य चिकित्सा) करते हैं। इस प्रकिया के बाद पूरी तरह से सामान्य होने में कम से कम छह सप्ताह का समय लगता है। 
 क्यों जरूरत पड़ती है ह्य्मेनोप्लास्टी की 
आमतौर पर तो एक रिश्ता टूट जाने को धब्बा मानने वाली लड़कियां इसके लिए डॉक्टरों के पास आती हैं। इसके अलावा रेप का शिकार हो जाने वाली या शारीरिक शोषण की चपेट में आ जाने वाली लड़कियों के लिए यह चिकित्सा सदमे को कुछ कम कर सकती है। इसके अलावा दुर्घटना में कौमार्य खो देने वाली लड़कियों के पुरुष मानसिकता का मुकाबला करने में हाइम्नोप्लास्टी मददगार साबित होती है।

कौमार्य (वर्जिनिटी) भंग होने का कारण चाहे कोई भी रहा हो, लेकिन यह भी एक बड़ा कारण है कि शक और सोच के चलते कई रिश्ते टूटते हैं। रूढिवादी मानसिकता के चलते अच्छे पढ़े-लिखे लड़के भी लड़कियों के विवाह पूर्व संबंधों को स्वीकार नहीं कर पा रहे हैं। हालाँकि कौमार्य भंग होने से शरीर पर कोई बॉयलॉजिकल (जैविक) प्रभाव नहीं पड़ता, लेकिन यह पुरुष मानसिकता को जरूर प्रभावित करता है।

आंकड़ों के हिसाब से करीब तीस फीसद लड़कियां शादी के बाद पहली रात को ब्लीड नहीं करती। इसके पीछे कई मेडिकल कारण हो सकते हैं, लेकिन सामाजिक सोच एक ही रहती है। इन तीस फीसद मामलों में वैवाहिक संबंध हमेशा खतरे में पड़ जाता है।

महिलाओं का एक ऐसा वर्ग भी है जो शादी के कई साल बाद फिर से हाइम्नोपलास्टी करवाकर अपने जीवनसाथी को कौमार्य का अहसास देना चाहती हैं। 

लड़के कॉरपोरेट में काम करने वाली तेज-तर्रार और बिंदास लड़कियों को पसंद करते हैं। वे लड़कियों के कई लड़कों के रिश्तों को लेकर भी सामान्य ही रहते हैं, लेकिन जब शादी की बात आती है तो वे यह बर्दाश्त नहीं कर पाते कि जिस लड़की से वे शादी करने जा रहे हैं, उसका किसी अन्य से विवाह-पूर्व शारीरिक संबंध रहा हो। इस सोच से पैदा होने वाली स्थिति से बचने के लिए लड़कियों के पास इस तरह का सर्जिकल विकल्प मौजूद है।

कई मामलों में ऐसा भी होता है कि पहली शादी नाकाम रहने या सगाई और शादी के बीच की अवधि में ही लड़के और लड़की के बीच संबंध बन जाते हैं, लेकिन दहेज या अन्य किसी कारण के चलते रिश्ता टूट जाता है। ऐसे मामलों में मां-बाप दूसरा रिश्ता तय करते समय पहले हादसे को पूरी तरह दबा देना चाहते हैं। इसके लिए भी कई बार हाइम्नोपलास्टी कराई जा रही है। 

 इन्हें भी देखें 
 कौमार्य परीक्षण
 कौमार्य

 बाहरी कड़ियां

 सन्दर्भ 

श्रेणी:जननांग संशोधन
श्रेणी:प्लास्टिक सर्जरी
श्रेणी:स्रीरोग - विज्ञान - संबंधी
भँवर धारा

ट्रान्सफार्मर के कोर में फ्ल्क्स और भँवर धारा; भँवरधारा के कारण ऊर्जा-ह्रास को रोकने के लिए कोर को पतली-पतली पट्टियों से बनाया जाता है।     Invented by  (फोको )  ]]
किसी चालक के भीतर परिवर्ती चुम्बकीय क्षेत्र होने पर उसमें विद्युत धारा उत्पन्न होती है उसे भँवर धारा (Eddy current) कहते हैं। धारा की ये भवरें चुम्बकीय क्षेत्र पैदा करती हैं और यह चुम्बकीय बाहर से आरोपित चुम्बकीय क्षेत्र के परिवर्तन का विरोध करता है। भँवर धाराओं से उत्पन्न चुम्बकीय क्षेत्र आकर्षण, प्रतिकर्षण, ऊष्मन आदि प्रभाव उत्पन्न करता है। बाहर से आरोपित चुम्बकीय क्षेत्र जितना ही तीव्र होगा और उसके परिवर्तन की गति जितनी अधिक होगी और पदार्थ की विद्युत चालकता जितनी अधिक होगी, उतनी ही अधिक मात्रा में भँवर धाराएँ उत्पन्न होंगी तथा उनके कारण उत्पन्न चुम्बकीय क्षेत्र का मान भी उतना ही अधिक होगा।

परिणामित्र (ट्रांसफॉर्मर), विद्युत जनित्र एवं विद्युत मोटरों के कोर में भँवर धाराओं के कारण ऊर्जा की हानि होती है और इसके कारण क्रोड गर्म होती है। कोर में भँवरधारा हानि कम करने के लिए क्रोड को पट्टयित (लैमिनेटेड) बनाया जाता है, अर्थात पतली-पतली पट्टियों को मिलाकर कोर बनाई जाती है, न कि एक ठोस कोर (सॉलिड कोर) से। 

भँवर धाराओं से हानि व् उन्हें कम करने के उपाय-:
भँवर धाराओं के कारण जो उष्मीय ऊर्जा उत्पन्न होती है,वह विद्युत् ऊर्जा का ही परिवर्तित रूप है।
डायनेमो के आर्मेचर,ट्रांसफॉर्मर तथा प्रेरणा कुंडली में लोहे की क्रॉड प्रयुक्त की जाती है। क्रोड में भँवर धाराएँ बनने के कारन ये बहुत गर्म हो जाती है। जिसके कारण विद्युत् ऊर्जा का ऊष्मा के रूप में ह्रास होता है। ऊर्जा ह्रास को कम करने के लिए क्रोड या फ्रेम के नरम लोहे के एक अकेले टुकड़े के रूप में नहीं लेते,बल्कि नरम लोहे के कई पटलों(laminas) को वार्निश द्वारा जोड़कर बनाते हैं। इस प्रकार की क्रोड को पतलिट क्रोड(laminated core) कहते हैं। फलतः ऊष्मा के रूप में होने वाला ऊर्जा ह्रास कम हो जाता है।

भँवर धाराओं के उपयोग
(Uses of eddy currents):
भँवर धाराओं का उपयोग उसके उष्मीय प्रभाव अवरोधक के लिए किया जाता है।इसके मुख्य अनुप्रयोग निम्नलिखित हैं।:-
१) चल कुंडली धारामापी को दोलन-रुद्ध(dead-beat) बनाने में :-
धारामापी की कुण्डली यदि ताँबे के विद्युतरोधी तार को एल्युमीनियम के फ्रेम पर लपेटकर बनायी जाए,तब कुंडली में धारा प्रवाहित करने पर कुंडली में विक्षेप होगा। साथ ही कुंडली के फ्रेम में भँवर धाराएँ उत्पन्न होगी जो कुंडली को अधिकतम विक्षेप की स्थिति में लाकर शीघ्र स्थिर कर देग

२) प्रेरण भट्टी(induction furnance):-
भँवर धाराओं से उत्पन्न उष्मीय ऊर्जा का उपयोग प्रेरण भट्टी में किया जाता है। धातु को कुछ उच्च आवृति की प्रत्यावर्ती धारा की कुण्डली के बीच रखा जाता है। तीव्र परिवर्तन शील चुम्बकीय क्षेत्र के कारण प्रबल भँवर धाराओं से धातु का टॉप बहुत बढ़ जाता है। इसी सिद्धांत पर प्रेरण भट्टी बनाई गयी है। इनमें खाना पकाने से लेकर धातु पिघलाने तक का भी कार्य किया जाता है। इसके बाद पुन हमने

 बाहरी कड़ियाँ 
 Eddy Currents and Lenz's Law (Audio slideshow from the National High Magnetic Field Laboratory)
 Eddy Current Separator Cogelme for non-ferrous metals separation - Info and Video in Cogelme site

श्रेणी:विद्युत गतिकी
हारमोनियम

thumb|240px|भारत-पाकिस्तान-अफ़्ग़ानिस्तान में लोकप्रीय हस्त-चालित शैली का एक हारमोनियम
हारमोनियम (Harmonium) एक संगीत वाद्य यंत्र है जिसमें वायु प्रवाह किया जाता है और भिन्न चपटी स्वर पटलों को दबाने से अलग-अलग सुर की ध्वनियाँ निकलती हैं। इसमें हवा का बहाव पैरों, घुटनों या हाथों के ज़रिये किया जाता है, हालाँकि भारतीय उपमहाद्वीप में इस्तेमाल होने वाले हरमोनियमों में हाथों का प्रयोग ही ज़्यादा होता है। हारमोनियम का आविष्कार यूरोप में किया गया था और १९वीं सदी के बीच में इसे कुछ फ़्रांसिसी लोग भारत-पाकिस्तान क्षेत्र में लाए जहाँ यह सीखने की आसानी और भारतीय संगीत के लिए अनुकूल होने की वजह से जड़ पकड़ गया। हारमोनियम मुख्यतः तीन प्रकार के होते हैं। ये विभाजन संभवता उनके निर्माण स्थान अथवा निर्माण में पर्युक्त सामिग्री की गुणवत्ता के आधार पर होता है। इसके प्रकार है - १.ब्रिटिश २.जर्मन ३.खरज। अपने निर्माण की शैली या स्थान के अनुसार इनके स्वरों की मिठास में अंतर होता है जिसे योग्य संगीतज्ञ ही पहचान सकता है।

हारमोनियम भारतीय शास्त्रीय संगीत का अभिन्न हिस्सा है। हारमोनियम को सरल शब्दों में "पेटी बाजा" भी कहा जाता है।

 आकार 
आकार में हारमोनियम एक बक्से की तरह होता है। इसमें कीबोर्ड की तरह ही दबाने के लिए कीज़ होते हैं और दिखने में यह बिलकुल वैसा ही लगता है।
यह केवल हवा के दबाव वाले प्रणाली पर काम करता है। वादक इसके फ्लैप को आगे-पीछे करके हवा भरते हैं और कीज़ दबाने पर उपयुक्त स्वर निकलता है।

 संगीत में उपयोग 
हारमोनियम का उपयोग शास्त्रीय, सुगम, भजन, फ़िल्मी, इत्यादि में लाया जाता है।

 इन्हें भी देखें 
 वाद्य यंत्र
हारमोनियम की आधारभूत जानकारी

 सन्दर्भ 

श्रेणी:हिन्दुस्तानी शास्त्रीय संगीत
श्रेणी:भारतीय वाद्य यंत्र
गान्चे ज़िला

right|thumb|गोमा,गान्चे
गान्चे ज़िला​, जिसे घान्चे ज़िला और घान्छे ज़िला भी उच्चारित किया जाता है, पाकिस्तान के गिलगित-बलतिस्तान क्षेत्र का एक ज़िला है। इसकी राजधानी खपलू है। गान्चे ज़िला गिलगित-बालतिस्तान का पूर्वतम ज़िला है और इसकी पूर्वी सीमा सियाचिन ग्लेशियर से लगती है। पाकिस्तानी सेना का ब्रिगेड मुख्यालय, गोमा, गान्चे जिले में स्थित है। सियाचिन ग्लेशियर से 20 मील पश्चिम में पाकिस्तान सेना का ग्यारी सेक्टर बटालियन मुख्यालय है।

 लोग व भाषा 
गान्चे में तिब्बती मूल के बलती व लद्दाख़ी लोग रहते हैं। सांस्कृतिक रूप से यह भारत के लद्दाख़ क्षेत्र का भाग है, हालांकि यहाँ के अधिकतर लोग धार्मिक दृष्टि से मुस्लिम हैं। यहाँ अधिकतर बलती भाषा बोली जाती है जो लद्दाख़ी भाषा के क़रीब है और अक्सर तिब्बती भाषा की उपभाषा समझी जाती है।Islam and Tibet: Interactions Along the Musk Routes, Anna Akasoy, Charles S. F. Burnett, Ronit Yoeli-Tlalim, pp. 353, Ashgate Publishing, Ltd., 2011, ISBN 978-0-7546-6956-2, ... The Balti are a group of people living in the western Himalayas ... related to Tibetans and speak a Tibetan dialect, but are predominantly Muslims ...

 भूगोल 
एक्चुअल ग्राउंड पोजिशन लाइन (AGPL), साल्तोरो रिज के पार, घान्चे जिले के पूर्वी भाग में स्थित है। संपूर्ण सियाचिन ग्लेशियर सहित एजीपीएल का क्षेत्र पूर्व में वर्तमान में भारत द्वारा नियंत्रित है। गान्चे का मौसम बहुत सर्द है और सर्दियों में यहाँ का तापमान -२० °सेंटीग्रेड से भी नीचे चला जाता है। पाकिस्तान द्वारा नियंत्रित सभी क्षेत्रों में से यहाँ का तापमान सबसे कम है। श्योक नदी के किनारे विस्तृत खपलू वादी इस ज़िले का मुख्य आबादी-केंद्र है। खपलू से होते हुए मार्ग हुशे वादी को जाता है और वहाँ भी एक महत्वपूर्ण बस्ती है।

 इन्हें भी देखें 
 लद्दाख़
 गिलगित​ ज़िला
 गिलगित-बल्तिस्तान

 सन्दर्भ 

श्रेणी:गान्चे ज़िला
श्रेणी:पाकिस्तान प्रशासित कश्मीर
श्रेणी:कश्मीर
श्रेणी:गिलगित-बल्तिस्तान
श्रेणी:भारतीय उपमहाद्वीप के ज़िले
स्कर्दू ज़िला

स्कर्दू ज़िला​ पाक-अधिकृत कश्मीर के गिलगित-बलतिस्तान क्षेत्र का एक ज़िला है। इसकी राजधानी स्कर्दू नामक शहर ही है, जो बलतिस्तान के सबसे महत्वपूर्ण शहरों में से एक है। दक्षिण में इस ज़िले की सीमाएँ भारत के [[लद्दाख| केन्द्र शासित प्रदेश के करगिल ज़िले से लगती हैं। उत्तर में इसकी सरहद शक्सगाम वादी से लगती हैं जिसे भारत अपना भाग मानता है लेकिन जिसे पाकिस्तान ने चीन के नियंत्रण में दे दिया है - चीन इस शिनजियांग प्रान्त का भाग मानकर प्रशासित करता है।

 लोग व भाषा 
स्कर्दू इलाक़े में अधिकतर तिब्बती मूल के बालती व लद्दाख़ी लोग रहते हैं। सांस्कृतिक रूप से यह भारत के लद्दाख़ क्षेत्र का भाग है, हालांकि यहाँ के अधिकतर लोग धार्मिक दृष्टि से मुस्लिम हैं। यह १४वीं सदी तक बौद्ध धर्मी थे लेकिन उसके बाद इन्होनें शिया इस्लाम अपना लिया। यहाँ अधिकतर बालती भाषा बोली जाती है जो लद्दाख़ी भाषा के क़रीब है और अक्सर तिब्बती भाषा की उपभाषा समझी जाती है।Islam and Tibet: Interactions Along the Musk Routes, Anna Akasoy, Charles S. F. Burnett, Ronit Yoeli-Tlalim, pp. 353, Ashgate Publishing, Ltd., 2011, ISBN 978-0-7546-6956-2, ... The Balti are a group of people living in the western Himalayas ... related to Tibetans and speak a Tibetan dialect, but are predominantly Muslims ...

 पर्वत 
स्कर्दू ज़िले से बाल्तोरो मुज़ताग़ की पर्वत-शृंखला निकलती है जो काराकोरम पर्वतों की एक शाखा है। इस जिले का सबसे ऊँचा पर्वत के२ है, जो विश्व का दूसरा सबसे ऊँचा पर्वत भी है। इसके अलावा ब्रोड पीक (८,०५१ मीटर​), गाशेरब्रुम-१ (८,०८० मीटर​) और माशेरब्रुम (७,८२१ मीटर​) भी इसी ज़िले में आते हैं। यहाँ कई हिमानियाँ (ग्लेशियर) भी स्थित हैं। बालतोरो हिमानी व गॉडविन-ऑस्टेन​ हिमानी का संगम-स्थल यहाँ है। इनके अतिरिक्त बियाफ़ो हिमानी और हिस्पर हिमानी का मुख्य हिस्सा भी यही है।

 देओसाई राष्ट्रीय उद्यान 
स्कर्दू में ४,००० मीटर से अधिक​ की महान ऊँचाई पर स्थित 'देओसाई' नामक एक विस्तृत मैदान है। 'देओसाई' तिब्बती भाषा का संयुक्त-शब्द है जिसका मतलब 'भीमकाय लोगों (देवों) की भूमि' है। इस मैदान की विचित्र वनस्पति और पशु सम्पदा को बचने के लिए यहाँ देओसाई राष्ट्रीय उद्यान नामक संरक्षित जैवमंडल स्थापित किया गया है।

 इन्हें भी देखें 
 लद्दाख़
 गान्चे​ ज़िला
 गिलगित-बल्तिस्तान

 सन्दर्भ 

श्रेणी:स्कर्दू ज़िला
श्रेणी:पाकिस्तान प्रशासित कश्मीर
श्रेणी:कश्मीर
श्रेणी:गिलगित-बल्तिस्तान
श्रेणी:भारतीय उपमहाद्वीप के ज़िले
प्रेमलता वर्मा

thumbnail|डॉ॰ प्रेमलता वर्मा
प्रेम लता वर्मा (जन्म १६ जुलाई १९३८ को इलाहाबाद में) कविता, कहानी, अनुवाद, साहित्य समीक्षा एवं अध्यापन के क्षेत्र से जुड़ी रही हैं। वे अर्जेंटीना के ब्यूनस आयर्स विश्वविद्यालय में प्रोफेसर के पद से सेवा निवृत्त हुईं जहाँ से उन्होंने इंका साम्राज्य में सामाजिक एवं धार्मिक संरचना पर शोध प्रबंध लिखा और स्पैनिश भाषा में विशेषज्ञता प्राप्त की। वे पिछले अनेक वर्षों से अर्जेन्टीना में हिंदी एवं संस्कृत भाषा तथा भारतीय दर्शन एवं संस्कृति के विषय में अनेक पाठ्यक्रम आयोजित करती रहीं हैं। वे विश्व के पहले और एकमात्र हिंदी-स्पेनिश शब्दकोश की रचनाकार हैं जिसे उन्होंने डैनियल मैसी के साथ मिलकर तैयार किया है। उनके इस महत्वपूर्ण कार्य के लिये उन्हें वर्ष २००६ के पद्मभूषण डॉ॰ मोटूरि सत्यनारायण पुरस्कार से सम्मानित किया गया है। 

 सन्दर्भ 

श्रेणी:लेखक
श्रेणी:साहित्यकार
सैन्य अभियान्त्रिकी

thumb|The objectives of the genius consist of: mobility, ..
thumb|IED detonator
सैन्य अभियान्त्रिकी (मिलिटरी इंजीनियरिंग) सैन्य विज्ञान के अन्तर्गत आने वाले सैनिक कार्यों के डिजाइन, निर्माण और रखरखाव को कहते हैं। इसमें अन्य कार्यों के अतिरिक्त आक्रामक, सुरक्षात्मक और लॉजिस्टिक संरचनाएँ - सभी आ जाती हैं। किन्तु अधिकांशतः इसमें किलेबन्दी और भूमिकार्य, पुलों का निर्माण और विध्वंस, बारूदी सुरंगें बिछाना और उन्हें नष्ट करना आदि आता है।

 इन्हें भी देखें 
 सैन्य विज्ञान
 सैन्य प्रौद्योगिकी
 सैन्य प्रौद्योगिकी का इतिहास
 रक्षा अनुसंधान एवं विकास संगठन (DRDO)

 बाहरी कड़ियाँ 
 पन्द्रह साल बाद दुनिया की पाँच प्रमुख सेनाएँ (रूस-भारत संवाद)
 German Engineers
 NATO Military Engineering Centre of Excellence

*
खेरवाड़ा तहसील

खेरवाड़ा तहसील भारत के राजस्थान राज्य के उदयपुर जिले की एक तहसील है।

 जनसांख्यिकी 
2011 के सेन्सस अनुसार तहसील की कुल जनसँख्या 206777 है जिसमें से 7581 शहरी है व 199196 ग्रामीण है।

 सन्दर्भ 

श्रेणी:उदयपुर जिले की तहसीलें
एकी आन्दोलन

1917 ई. में भीलों व गरासियों ने मिलकर दमनकारी नीति व बेगार के विरुद्ध महाराणा को पत्र लिखा। इसका कोई परिणाम नहीं निकालता देखकर 1921 में बिजौलिया के किसान आन्दोलन से प्रभावित होकर भीलों ने पुनः महाराणा को शिकायत की। इन सभी अहिंसात्मक प्रयासों को जब कोई परिणाम नहीं निकला तो भोमट के खालसा क्षेत्र के भीलों ने लगाने व बेगार चुकाने से इनकार कर दिया। 

thumb

1921 ई में मोतीलाल तेजावत ने इस आन्दोलन को नेतृतव प्रदान किया। इस आन्दोलन को जनजातियों में राजनितिक जागरण का प्रतिक माना जाता है। यह आन्दोलन भोमट क्षेत्र के अतिरिक्त सिरोही व गुजरात राज्यों में भी फैला।
 इस आन्दोलन का कार्यक्षेत्र भोमट था इसलिए इस अन्दोलन को 'भोमट का भील आन्दोलन' भी कहते हैं।
 इस अहिंसात्मक आन्दोलन का श्रीगणेश फलासियाँ गाँव में हुआ।
 महात्मा गाँधी की सलाह पर 1929 में तेजावत जी ने आत्मसमर्पण कर दिया।

श्रेणी:भारत का इतिहास
नवनीत कौर

नवनीत कौर 3 जनवरी 1986 को जन्मीं नवनीत कौर एक भारतीय फिल्म अभिनेत्री हैं जो मुख्य रूप से तेलुगु फिल्मों में काम करती हैं। कौर मुंबई में जन्मीं और पली बढ़ी हैं। जबकि, उनके माता-पिता पंजाबी मूल के हैं। उनके पिता सेना में अधिकारी थे।वे वर्तमान में अमरावती से लोकसभा सांसद हैं।

 पेशा 
12 वीं पास होने के बाद नवनीत ने पढ़ाई छोड़ एक मॉडल के रूप में काम करना शुरू कर दिया। इस दौरान उन्होंने छह म्यूजिक एलबम में काम किया। कौर ने कन्नड़ फिल्म दर्शन से अपने फिल्मी सफ़र की शुरुआत की। इसके अलावा उन्होंने तेलुगु फिल्म सीनू, वसंथी और लक्ष्मी (2004) में भी अभिनय किया। 2005 में तेलुगु फिल्म चेतना (2005), जग्पथी, गुड बॉय और 2008 में भूमा में भी उन्होंने बतौर ऐक्ट्रेस काम किया। जेमिनी टीवी के रियलिटी शो हुम्मा-हुम्मा में भी उन्होंने बतौर प्रतियोगी हिस्सा लिया। नवनीत ने मलयालम फिल्म लव इन सिंगापुर के अलावा पंजाबी फिल्म लड़ गए पेंच में भी अभिनय किया।
 शादी थी कुछ ख़ास
अभिनेत्री नवनीत कौर और महाराष्ट्र के विधायक रवि राणा का शादी समारोह अमरावती के साइंस कोर ग्राउंड में हुआ था। यह सामूहिक विवाह समारोह था जिसमें गेस्ट के तौर पर 5 लाख मेहमानों ने हिस्सा लिया। इस शादी में फिल्म जगत से लेकर राजनीति की दिग्गज हस्तियों ने हिस्सा लिया था। यह पहली बार हुआ जब एक अभिनेत्री और एक विधायक ने सामूहिक विवाह समारोह में शादी की। बड़नेरा के विधायक रवि राना एक अभिनेत्री के हुस्न पर ऐसे फिदा हुए कि उन्होंने उनसे शादी करने का फैसला कर लिया। चौंकाने वाली बात ये हैं कि इस बेहद हॉट बाला ने भी नेताजी के प्रस्ताव को स्वीकार कर लिया। जी हां, हम बात कर रहे हैं 'नवनीत कौर' की। यह नाम मुंबई फिल्म इंडस्ट्री में भले ही उतना जाना पहचाना न हो लेकिन तमिल फिल्म इंडस्ट्री में इन्हें सबसे हॉट अदाकारा का तमगा मिला हुआ है। 2 फ़रवरी 2011 को राजनीती और ग्लैमर का यह संगम हुआ। नेताजी इस मौके पर भी लोगों का भला करने से चूके नहीं, उन्होंने लगभग 3000 जोड़ों को इस मौके पर विवाह के बंधन में बंधने में मदद की। ये शादी भी कोई आम शादी नहीं थी इस मौके पर जो 3000 लोग विवाह के बंधन में बंधे वो या तो शारीरिक रूप से अक्षम थे या किसी अल्पसंख्यक वर्ग से थे। गौर करने वाली बात है कि इस सामूहिक विवाह समारोह को विश्व की सबसे बड़ी शादी के रूप में माना जा रहा है। दुनिया के इस सबसे बड़े शादी समारोह के लिए 1 लाख वर्ग फुट वाला एक विशाल मंच तैयार किया गया था जिसे 4 लाख वर्ग फुट वाले विशाल ग्राउंड में बनाया गया था। इस समरोह में नवविवाहित जोड़ों को आशीर्वाद देने के लिए संन्यासी, मौलवियों सहित आध्यात्मिक गुरु बाबा रामदेव और श्री श्री रवि शंकर भी पहुंचे थे। शादी की इस घटना का गवाह बनने के लिए गिनीज बुक ऑफ़ वर्ल्ड रिकॉर्डस और लिम्का बुक ऑफ़ रिकॉर्डस के अधिकारी भी मौजूद थे। गौरतलब है कि इससे पहले दुनिया की सबसे बड़ी सामूहिक शादी में 1350 जोड़े एक ही दिन और एक ही जगह शादी के बंधन में बंधे थे। इस शादी समारोह में विवाह के बंधन में बंधे जोड़ों में 350 जोड़े नेत्रहीन और 470 जोड़े शारीरिक रूप से विकलांग लोगों का था।

 सन्दर्भ 

 बाहरी कड़ियाँ
 
 
 
 

श्रेणी:भारतीय अभिनेता आधार
श्रेणी:पंजाबी लोग
श्रेणी:जीवित लोग
श्रेणी:1986 में जन्मे लोग
श्रेणी:भारतीय फ़िल्म अभिनेत्री
श्रेणी:तमिल अभिनेत्री
श्रेणी:तेलुगू अभिनेत्री
श्रेणी:मुंबई के लोग
श्रेणी:भारतीय अभिनेत्री
श्रेणी:१७वीं लोक सभा के सदस्य
श्रेणी:महाराष्ट्र के सांसद
गवरी

thumb|गवरी

मेवाड़ क्षेत्र में किया जाने वाला गवरी नृत्य भील जनजाति का प्रसिद्ध नृत्य है। इस नृत्य को सावन-भादो माह में किया जाता है। इस में मांदल और थाली के प्रयोग के कारण इसे  राई नृत्य  के नाम से जाना जाता है। इसे केवल पुरुषों के दुवारा किया जाता है।
वादन संवाद, प्रस्तुतिकरण और लोक-संस्कृति के प्रतीकों में मेवाड़ की गवरी निराली है। गवरी का उदभव शिव-भस्मासुर की कथा से माना जाता है। इसका आयोजन रक्षाबंधन के दुसरे दिन से शुरू होता है। गवरी सवा महीने तक खेली जाती है। इसमें भील संस्कृति की प्रमुखता रहती है। यह पर्व आदिवासी जाती पर पौराणिक तथा सामाजिक प्रभाव की अभिव्यक्ति है। गवरी में मात्र पुरुष पात्र होते हैं। इसके खेलों में नरसि मेहता,गणपति,खाडलिया भूत,काना-गुजरी, जोगी, लाखा बणजारा इत्यादि के खेल होते हैैं।
इसमें शिव को "पुरिया" कहा जाता है।

 पात्र 
गबरी में चार तरह के पात्र होते हैं- देवता, मनुष्य, राक्षस और पशु।
 मनुष्य पात्र 
 झामट्या (लोक भाषा मे कविता बोलता है)
 भूडिया
 राई
 खटकड़िया(कविता दोहराता है)
 कंजर-कंजरी
 मीणा
 बणजारा-बणजारी
 दाणी
 नट
 खेतूडी
 शंकरिया
 कालबेलिया
 कान-गूजरी
 भोपा
 फत्ता-फत्ती

 दानव पात्र 
गबरी के दानव पात्र क्रूर तथा दूसरों को कष्ट देने वाले होते हैं। इनके सिर पर सींग तथा चेहरा भयानक होता है। इनमें प्रमुख पात्र है:यह शिव-भस्मासुर की कहानी पर आधारित है!

हटिया दानव

बुढ़िया : गवरी का मुख्य पात्र होता है। यह शिव और भस्मासुर का प्रतीक होता ।

 पशु पात्र 
गबरी में कई पशु पात्र भी होते हैं। जैसे शेर, भालू, सियार आदि। ये हिंसक नहीं होते हैं। व हास्य कलाकार को झटपटिया कहते हैं

 इन्हें भी देखें 

श्रेणी:नृत्य
श्रेणी:लोकनाट्य
गवरी के दौरान पुरुष जो होते हैं वह अपने घर पर नहीं जाते हैं।
पंचम वेद

पंचम वेद की संकल्पना बहुत प्राचीन है। वैदिक काल के उपरान्त कई ग्रन्थों को 'पंचम वेद' के रूप में मानने और उसे भी वेदों जैसा महत्व देने की बात कही गई है। यह बात सबसे पहले उपनिषदों में आई है और उसके बाद अनेक नए संस्कृत और अन्य नवीन भारतीय भाषाओं के ग्रन्थों के लिए 'पंचम वेद' की बात की गई है।

पंचम वेद है शिव शक्ति शिव धर्म हैं।

 सन्दर्भ 

श्रेणी:वेद
श्रेणी:वेदांत
श्रेणी:भक्ति आन्दोलन
फ़ेदचेन्को हिमानी

thumb|150px|right|सन् २००८ में अंतरिक्ष से ली गई फ़ेदचेन्को हिमानी की तस्वीर
फ़ेदचेन्को हिमानी (रूसी: Федченко, अंग्रेज़ी: Fedchenko) मध्य एशिया के ताजिकिस्तान देश के कूहिस्तोनी-बदख़्शान स्वशासित प्रान्त में पामीर पर्वतों में एक बड़ी हिमानी (ग्लेशियर) है। यह एक पतली और लम्बी हिमानी है। ७७ किमी लम्बी और ७०० वर्ग किमी पर विस्तृत यह हिमानी पृथ्वी के ध्रुवीय क्षेत्रों से बहार स्थित सबसे लम्बी हिमानी है। अपनी सबसे मोटी जगह पर इसमें बर्फ़ की गहराई १,००० मीटर है। In the Karakoram Mountains, Siachen Glacier is 70 km long, Biafo Glacier is 63 km long, and Batura Glacier and Baltoro Glacier are 57 km long. The Bruggen Glacier in southern Chile is 64 km long. Kyrgyzstan's South Inylchek Glacier is 62 km in length. Measurements are from recent imagery, generally with Russian 1:200,000 scale topographic mapping for reference as well as the 1990 Orographic Sketch Map: Karakoram: Sheets 1 and 2, Swiss Foundation for Alpine Research, Zurich.

 इन्हें भी देखें 
 पामीर पर्वतमाला
 याज़गुलाम नदी

 सन्दर्भ 

श्रेणी:कूहिस्तोनी-बदख़्शान स्वशासित प्रान्त
श्रेणी:ताजिकिस्तान की हिमानियाँ
सोवियत संघ के गणतंत्र

सोवियत संघ के गणतंत्र सोवियत संघ की वह १५ प्रशासनिक इकाईयाँ थीं जो सीधा सोवियत केन्द्रीय सरकार के अधीन आती थी। इन गणतंत्रों का गठन जातीय और भाषीय समुदायों के आधार पर किया गया था। सोवियत संघ एक बहुत ही केन्द्रित देश था और जब सोवियत साम्यवादी पार्टी के महासचिव मिखाइल गोर्बाचोफ ने १९८० के दशक के अंत में प्रशासनिक व्यवस्था सुधारने के लिए पेरेस्त्रोइका और ग्लास्नोस्त​ नामक कार्यक्रमों के अंतर्गत इन गणतंत्रों को थोड़ी ढील दी तो उन्होंने जल्दी ही अपनी स्वतंत्रता घोषित कर दी और सोवियत संघ टूटकर बिखर गया।A History of the Soviet Union from the Beginning to the End, Peter Kenez, pp. 273, Cambridge University Press, 2006, ISBN 978-0-521-86437-4, ... In these republics the nationalist sentiment became so strong that even the communist parties were not immune. When it became possible, they detached themselves from the Communist Party of the Soviet Union ...

 गणतंत्रों की तालिका 
 १९५६-१९९१ काल में सोवियत गणतंत्रों का नक़्शा 445px सोवियतसमाजवादीगणतंत्र सदस्यताआरम्भ वर्ष जनसंख्या(1989) कुल सोवियतआबादी का(%) क्षेत्रफल(किमी²)(1991) कुल सोवियतक्षेत्रफल का(%) राजधानी स्वतंत्रराष्ट्र संख्या border|18px|Flag of Russian SFSR रूसी सोवियत संघबद्ध समाजवादी गणतंत्र 1922     मोस्को  1 border|18px|Flag of Ukrainian SSR यूक्रेनी सोवियत समाजवादी गणतंत्र 1922     कीव(1934 से पहले ख़ारकोव)  2 border|18px|Flag of Uzbekistan SSR उज़बेक सोवियत समाजवादी गणतंत्र 1924     ताशकन्द(1930 से पहले समरक़न्द)  4 border|18px|Flag of Kazakhstan SSR कज़ाख़ सोवियत समाजवादी गणतंत्र 1936     अल्मा-अता  5 border|18px|Flag of Belarusian SSR बेलारूसी सोवियत समाजवादी गणतंत्र 1922     मिन्स्क  3 border|18px|Flag of Azerbaijan SSR अज़रबैजान सोवियत समाजवादी गणतंत्र 1936     बाकू  7 border|18px|Flag of Georgian SSR जॉर्जियाई सोवियत समाजवादी गणतंत्र 1936     थ्बिलिसि  6 border|18px|Flag of Tajikistan SSR ताजिक सोवियत समाजवादी गणतंत्र 1929     दुशान्बे  12 border|18px|Flag of Moldovan SSR मोल्दोवाई सोवियत समाजवादी गणतंत्र 1940     किशिनउ  9 border|18px|Flag of Kyrgyzstan SSR किर्गिज़ सोवियत समाजवादी गणतंत्र 1936     फ़्रूनज़े  11 border|18px|Flag of Lithuanian SSR लिथुआनियाई सोवियत समाजवादी गणतंत्र 1940     विलन्युस  8 border|18px|Flag of Turkmenistan SSR तुर्कमेन सोवियत समाजवादी गणतंत्र 1924     अश्क़ाबाद  14 border|18px|Flag of Armenian SSR आर्मेनियाई सोवियत समाजवादी गणतंत्र 1936     येरेवान  13 border|18px|Flag of Latvian SSR लातवियाई सोवियत समाजवादी गणतंत्र 1940     रीगा  10 border|18px|Flag of Estonian SSR एस्टोनियाई सोवियत समाजवादी गणतंत्र 1940     ताल्लिन  15

 इन्हें भी देखें 
 सोवियत संघ

 सन्दर्भ 

श्रेणी:सोवियत संघ
श्रेणी:सोवियत संघ के गणतंत्र
सल्ट तहसील

सल्ट, अल्मोड़ा जिले का एक तहसील है, जो कि भारत के उत्तराखंड राज्य मैं स्थित है।
यह एक खुबसूरत पहाड़ी स्थान है जो चारों और से पहाड़ों की वादिओं से घिरा है। यहाँ का मौसम लगभग ठंडा व अनुकूल रहता है। यह उत्तराखंड राज्य के कुमाऊ मंडल में पड़ता है। इसकी तलहटी पर खुबसूरत रामगंगा नदी बहती है। यह एक पहाड़ी एरिया है जिसको रामगंगा नदी दो भागों में विभाजित करती है जो की वल सल्ट व पल सल्ट के नाम से जाने जाते हैं। . यहाँ एक ग्रामीण समाज निवास करता है जो कुछ समुदायों में बंटी हैं जैसे कि ब्राह्मण समाज, क्षत्रिय समाज व अल्पसंख्यक समाज। यहाँ का वातावरण लोगों को अपने ओर आकर्षित करता है, यहाँ कि स्थानीय भाषा कुमाउनी है और कहीं - कहीं पर गढवाली भी बोली जाती है। यहाँ पर पर्यटक भी घुमने आते है क्यूंकि इसके चारों ओर रानीखेत, अल्मोड़ा, कौसानी, गर्जिया देवी मंदिर मानिला देवी मंदिर, भौना देवी मंदिर, राजा हरुहित मंदिर गुज्डूकोट और कॉर्बेट नेशनल पार्क जैसे पर्यटक स्थल हैं। 
5 सितम्बर 1942 को ब्रिटिश सरकार द्वारा आंदोलनकारियों पर गोलियां चलाई गयीं 

MANILA .VIKIYASEN . JALIKHAND .DOTIYAL OR BHI ANYA HAI .

 
thumb|200px|right|उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

सल्ट तहसील
श्रेणी:अल्मोड़ा की तहसीलें
एस जानकी

thumb|प्रसिद्ध पार्श्वगायिका एस जानकी

'एस जानकी (जन्म 23 अप्रैल 1938) भारत की प्रसिद्ध पार्श्वगायिका हैं। जानकी ने तमिल, तेलुगू, कन्नड़, मलयालम और हिन्दी भाषाओं में 20 हजार से अधिक गीत गाए हैं। उन्होंने पिछले 55 सालों कई भाषाओं में कई प्रकार के गीत गाए हैं। उन्हें दक्षिण भारत की 'सुर कोकिला' कहा जाता है।

 बाहरी कड़ियाँ 
 एस जानकी का पद्म भूषण लेने से किया इनकार
 Official website of S. Janaki

श्रेणी:भारतीय पार्श्वगायिका
श्रेणी:तमिल पार्श्वगायिका
श्रेणी:कन्नड पार्श्वगायिका
अरब देश

अरब राष्ट्र वे राष्ट्र हैं जहाँ अरबी भाषा बोली जाती है। निम्न मध्य-पूर्व देश अरब राष्ट्र हैं     

 

 

  

 

     

  
   
 
 
 
 
 
 
 
 
 
 
  

सन्दर्भ

श्रेणी:अरब देश
श्रेणी:अरब लीग
श्रेणी:अरब क्षेत्र
श्रेणी:अरबी-भाषी देश व क्षेत्र
बंकन (यांत्रिकी)

300px|right|thumb|आई-सेक्सन वाली एक बीम का बंकन (बेण्डिंग)
यांत्रिकी में किसी लम्बे संरचनात्मक अवयव के लम्बवत दिशा में लगे बल के कारण उस अवयव के रूप में परिवर्तन को बंकन (bending या flexure) कहा जाता है। बंकन के कारण सीधे अवयव कुछ मुड़ जाते हैं और उनका आकार सरलरेखीय न होकर कुछ अलग (वक्र) हो जाता है। प्रायः बंकन से सम्बन्धित विश्लेषण में जिन अवयवों पर विचार किया जाता है उनका कोई एक वीमा (डाइमेंशन) अन्य दो बीमाओं से 1/10 या इससे भी छोटी होता है। जब किसी संरचनात्मक अवयव की लम्बाई उसकी चौड़ाई और मोटाई की तुलना में बहुत अधिक होती है तो उसे धरन (बीम / beam) कहा जाता है। बंकन के फलस्वरूप संरचनात्मक अवयवों के कुछ भागों में तनाव (टेन्साइल स्ट्रेस) उत्पन्न होता है जबकि अन्य भाग दब (कम्प्रेसिव स्ट्रेस) जाते हैं। बंकन का अध्ययन किसी संरचना के डिजाइन और स्थायित्व के लिए बहुत महत्वपूर्ण है।
right|thumb|250px|अबंकित और बंकित बीम
नेवियर का सूत्र
यह सूत्र उस समय लागू होता है जब बीम पर केवल y-दिशा में बल लगा हो और डिफ्लेक्शन बहुत कम हो।
 y

 प्रतिबल (स्ट्रेस) 
 Mf बंकन आघूर्ण (बेंडिंग मोमेण्ट)
 y न्यूट्रल अक्ष से दूरी
 J न्यूट्रल-अक्ष के सापेक्ष परिच्छेद का क्षेत्राघूर्ण

 चित्र दीर्घा 
right|300px|thumb|उर्ध्व बल के कारण किसी कैण्टीलीवर बीम का बंकन

 बाहरी कड़ियाँ 
 Flexure formulae

श्रेणी:स्थिति विज्ञान
श्रेणी:ठोस यांत्रिकी
हेनरी का नियम

भौतिकी में हेनरी का नियम गैस के भौतिक गुणों से सम्बन्धित एक नियम है जिसे विलियम हेनरी ने १८०३ में प्रतिपादित किया था। हेनरी के नियम के अनुसार-
 किसी नियत ताप पर, किसी द्रव के निश्चित आयतन में घुल सकने वाली किसी गैस की मात्रा उस गैस के उस द्रव के साथ साम्यावस्था की स्थिति में आंशिक दाब के समानुपाती होती है। प्रतिबन्ध यह है कि घुलने वाली गैस उस द्रव के साथ कोई रासायनिक क्रिया न करे।

इस नियम को दूसरे शब्दों में इस प्रकार भी कह सकते हैं-
 किसी गैस की किसी द्रव में घुलनशीलता उस गैस के उस द्रव के उपर स्थित आंशिक दाब के समानुपाती होता है। 

सामान्य जीवन में हेनरी के नियम का उदाहरण बार्बोनित मृदु पेयों में देखने को मिलता है।

हेनरी के नियम की सीमाएँ निम्न हैं:
 दाब बहुत अधिक न हो।
 ताप बहुत कम न हो।
 विलयन तनु हो।
 गैस,विलायक से रासायनिक अभिक्रिया न करे।

इन्हें भी देखें
राउल्ट का नियम

 बाहरी कड़ियाँ 

 Ethanol solubility in EPDM, Solubility of chemicals in polymers using Henry's law
 R. Battino and H. Lawrence Clever, "The solubility of gases in liquids", Chemical Reviews, 66, (4), pp. 395-463, (1966).
 Henry's gas law calculator
 H. Lawrence Clever, "Setchenov salt-effect parameter", J. Chem. Eng. Data, 28, (3), pp. 340–343, (1983).
 Hans Ulrich Borgstedt and Cezary Guminskib (Editors), "IUPAC-NIST Solubility Data Series. 75. Nonmetals in Liquid Alkali Metals", J. Phys. Chem. Ref. Data, 30, (4), pp. 835-1158, (2001)

श्रेणी:भौतिक रसायन
श्रेणी:साम्य रसायन
श्रेणी:रासायनिक इंजीनियरी
श्रेणी:गैस के नियम
एकीकृत विकास परिवेश

right|thumb|300px|डेव-सी++ (Dev-C++) विण्डोज के लिए एक निःशुल्क आईडीई है।
एकीकृत विकास परिवेश (integrated development environment या IDE) उन सॉफ्टवेयर अनुप्रयोगों को कहते हैं जो किसी एक या अनेक प्रोग्रामन भाषाओं में प्रोग्राम विकसित करने की एकमुस्त सुविधा देते हैं। उदाहरण के लिए एक्लिप्स (Eclipse) और माइक्रोसॉफ्ट विजुअल स्टुडियो दो प्रसिद्ध आईडीई हैं। आईडीई में स्रोत कोड सम्पादित्र (सोर्स कोड एडिटर), निर्माण (बिल्ड) को स्वचालित करने वाले उपकरण (कम्पाइलर / इण्टरप्रीटर, लिंकर आदि) और डीबगर आदि एकीकृत होते हैं।

 इतिहास 
सत्तर के दशक के अन्तिम दिनों में एकीकृत विकास परिवेश आने आरम्भ हुए। बेसिक (BASIC) का आईडीई पहले आया।

 कुछ प्रसिद्ध आईडीई 
वर्तमान समय के कुछ प्रमुख आईडीई हैं-
 अन्जुता (Anjuta), मुक्त स्रोत, सी और सी++ के लिए
 डेव-सी++ (Dev-C++), मुक्तस्रोत, C++ और C
 एक्लिप्स (सॉफ्टवेयर) (Eclipse), IBM द्वारा विकसित, मुक्तस्रोत, अनेक भाषाओं का समर्थन
 नेटबीन्स (NetBeans), मुक्तस्रोत, SUN द्वारा विकसित, कई भाषाओं का समर्थन
 शार्पडेवलप (SharpDevelop), मुक्तस्रोत, Visual Studio .NET का अच्छा विकल्प, सी शार्प (C sharp C#), Visual Basic .NET, बू (Boo), और एफ शार्प (F#) का समर्थन
 विजुअल स्टुडियो डॉट नेट (Visual Studio.NET), माइक्रोसॉFत द्वारा विकसित, C#, J sharp, Visual Basic .Net और Managed C++ का समर्थन.
 माइक्रोसॉफ्ट विजुअल स्टुडियो - विजुअल बेसिक सी, सी++ का समर्थन
 एक्सकोड'' (Xcode) - Mac OS X के लिए, C, C++, Objective C और Java का समर्थन

*
बीटिंग रिट्रीट

अंगूठाकार|विजय चौक; यहीं पर प्रत्येक साल बीटिंग रिट्रीट का आयोजन होता है|कड़ी=Special:FilePath/Vijay_Chowk_at_Rajpath,_with_Secretariat_Buildings_in_the_background,_नई_दिल्ली.jpg
बीटिंग द रिट्रीट भारत के गणतंत्र दिवस समारोह की समाप्ति का सूचक है। इस कार्यक्रम में थल सेना, वायु सेना और नौसेना के बैंड पारंपरिक धुन के साथ मार्च करते हैं। यह सेना की बैरक वापसी का प्रतीक है। गणतंत्र दिवस के पश्चात हर वर्ष 29 जनवरी को बीटिंग द रिट्रीट कार्यक्रम का आयोजन किया जाता है।http://hindi.oneindia.in/news/2009/01/27/1233023655.html समारोह का स्थल रायसीना हिल्स और बगल का चौकोर स्थल (विजय चौक) होता है जो की राजपथ के अंत में राष्ट्रपति भवन के उत्तर और दक्षिण ब्लॉक द्वारा घिरे हुए हैं। बीटिंग द रिट्रीट गणतंत्र दिवस आयोजनों का आधिकारिक रूप से समापन घोषित करता है। 

 कार्यक्रम 
सभी महत्‍वपूर्ण सरकारी भवनों को 26 जनवरी से 29 जनवरी के बीच रोशनी से सुंदरता पूर्वक सजाया जाता है। हर वर्ष 29 जनवरी की शाम को अर्थात गणतंत्र दिवस के बाद अर्थात गणतंत्र की तीसरे दिन बीटिंग द रिट्रीट आयोजन किया जाता है। यह आयोजन तीन सेनाओं के एक साथ मिलकर सामूहिक बैंड वादन से आरंभ होता है जो लोकप्रिय मार्चिंग धुनें बजाते हैं। ड्रमर भी एकल प्रदर्शन (जिसे ड्रमर्स कॉल कहते हैं) करते हैं। ड्रमर्स द्वारा एबाइडिड विद मी (यह महात्मा गाँधी की प्रिय धुनों में से एक कहीं जाती है) बजाई जाती है और ट्युबुलर घंटियों द्वारा चाइम्‍स बजाई जाती हैं, जो काफ़ी दूरी पर रखी होती हैं और इससे एक मनमोहक दृश्‍य बनता है। इसके बाद रिट्रीट का बिगुल वादन होता है, जब बैंड मास्‍टर राष्‍ट्रपति के समीप जाते हैं और बैंड वापिस ले जाने की अनुमति मांगते हैं। तब सूचित किया जाता है कि समापन समारोह पूरा हो गया है। बैंड मार्च वापस जाते समय लोकप्रिय धुन सारे जहाँ से अच्‍छा बजाते हैं। ठीक शाम 6 बजे बगलर्स रिट्रीट की धुन बजाते हैं और राष्‍ट्रीय ध्‍वज को उतार लिया जाता हैं तथा राष्‍ट्रगान गाया जाता है और इस प्रकार गणतंत्र दिवस के आयोजन का औपचारिक समापन होता हैं।

 अवरोध 
वर्ष 1950 में भारत के गणतंत्र बनने के बाद बीटिंग द रिट्रीट कार्यक्रम को अब तक दो बार रद्द करना पड़ा है, 27 जनवरी 2009 को वेंकटरमन का लंबी बीमारी के बाद आर्मी रिसर्च एंड रेफरल अस्पताल में निधन हो जाने के कारण बीटिंग द रिट्रीट कार्यक्रम रद्द कर दिया गया। वह देश के आठवें राष्ट्रपति थे और उनका कार्यकाल 1987 से 1992 तक रहा। इससे पहले 26 जनवरी 2001 को गुजरात में आए भूकंप के कारण बीटिंग द रिट्रीट कार्यक्रम को रद्द कर दिया गया था।http://hindi.oneindia.in/news/2009/01/27/1233023655.html अभिनंदन को पाकिस्तानी सेना ने 27 फ़रवरी 2019 को अपने कब्ज़े में ले लिया था जब वो विमान गिरने के बाद पैराशूट से पाकिस्तानी इलाक़े में नीचे आए.भारत के जाबांज योद्धा ने अत्याधुनिक विमान f-16 को मार गिराया और अंतर्राष्ट्रीय संधि के अनुसार कोई भी देश किसी अन्य देश के सैनिक के साथ अमानवीय व्यवहार नहीं कर सकता। इसके एक दिन बाद पाकिस्तान के प्रधानमंत्री इमरान ख़ान ने उन्हें भारत के हवाले करने का एलान किया था. उन्हें वाघा-अटारी सीमा पर भारत को सौंपा जाएगा. वाघा-अटारी सीमा पर शुक्रवार शाम को होने वाला बीटिंग रिट्रीट समारोह रद्द कर दिया गया है. अमृतसर के डीसी शिवदुलार सिंह ढिल्लों ने बताया कि भारतीय अर्धसैनिक बल बीएसएफ़ ने आज होने वाले समारोह को रद्द करने का फ़ैसला किया है. भारत के वीर सपूत वायु सेना के पायलट पर पूरे हिन्दुस्तान पर गर्व है जय हिन्द

 बाहरी कड़ियाँ 
 इन्हें भी देखें
गणतंत्र दिवस समारोह

राष्ट्रपति भवन।

 सन्दर्भ 

श्रेणी:भारतीय सेना